25/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27877. Información pública

ANUNCIO CLAVE: DH. W15.27877 O Concello de Santiago de Compostela, con DNI P-XXXXXXXXX e con enderezo na praza do Obradoiro, s/n, pazo de Raxoi, Santiago de Compostela. Solicita AUTORIZACIÓN para obras de recuperación do leito do río Corvo nun dos tramos canalizados. Estarán situadas no acceso norte de Santiago, na beira oeste da estrada nacional 550. A parcela ten a referencia catastral 8398730NH3489G0001O0 e linda ó oeste coa rúa Melide, ó leste coa rúa Manuel María, ó norte co parque existente do río Corvo (nova urbanización Salgueiriños) e ó sur coa contorna do edificio onde se sitúa a delegación da Axencia Tributaria en Santiago de Compostela. O terreo de referencia con anterioridade ás obras está dedicado e acondicionado como aparcadoiro e zona de celebración dunha feira semanal. Trátase dunha gran explanada de aglomerado asfáltico destinado a prazas de aparcadoiro e situación de postos de feira. O río baixa nesta zona de xeito soterrado canalizado baixo unha galería que serviu ademais de para darile continuidade ó leito, para servizo do antigo Mercado Nacional de Ganado de Santiago (substiuído polo actual de Amio a finais dos 90). As obras teñen por finalidade recuperar o leito, e as súas zonas de afección na parcela; para o cal achegarase terra e moldearase o terreo en pequenas lombas, acadando que a vista da explanada teña formas orgánicas máis próximas á natureza. Coa actuación recolleranse as augas procedentes do parque ó norte, e incorporaranse ó leito rexenerado con sección variable que ten un mínimo de 1,50 m de largo e unha profundidade media de 1,20 m. O novo leito iníciase mediante a conexión dunha poza existente coa nova canle de río mediante tubos de diámetro mínimo 600 mm soterrados baixo a beirarrúa que limita o ámbito ó norte; e remata logo de percorrer uns 212 m deixando a antiga galería soterrada na marxe dereita, nunha poza de nova execución cunha superficie de lámina de auga 63 m 2 e profundidade 0,80 m. O proxecto inclúe ademaís a colocación de 3 pasarelas de madeira de 7,40 x 2,20 m; a xeración de sendeiros peonís en todo o ámbito; 11657 m 2 de céspede formado por mestura de sementes de varias especies; 85 árbores de ribeira e 1300 m 2 de tratamento das ribeiras mediante estaquillas seleccionadas e colleitas dos ecotipos locais (Salix alba e Salix viminalis); plantacións nos espazos que quedan entre sendeiros; alumeado, rega, mobiliario urbano e obras concomitantes. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 1 de outubro de 2010. O xefe do Servizo Territorial da Zona Galicia-Centro Aroa Rocio Maria Candela Lanzo Anas